"Wing Commander"-st on vändatud allakeskmise kosmosefilm ning 2007 aastal katsus Electronic Arts sarja nimele uuesti elu sisse puhuda Xbox Live Arcade mängiga "Wing Commander Arena". Peab tunnistama, et üsna edutult. Üldiselt pärast seda kui Electronic Arts Origini ära ostis on selle sarjaga asi ühel pool olnud. Või vähemalt peaaegu ühel pool,  sest mõned päevad tagasi teatas firma sellest, et ta uuendab toote kaubamärki, mis viitab sellele, et ilmselt kusagil kabinettides on pisitasa "Wing Commander"-i elustamise kava susisema hakanud.